alibayram/wikipedia-40-langs huggingface dataset:
Tran

Tran er fedtstof udvundet af hvaler eller andre havdyr. Tran har været brugt som brændstof i lamper, og fra slutningen af 1600-tallet i den første gadebelysning i Danmark. Omkring Gamborg Fjord på Vestfyn var der en omfattende jagt på marsvin organiseret af et priviligeret lav i Middelfart, hvis historie går tilbage til 1593, og der var et trankogeri i Skovgade i Middelfart.

Tran udvindes ved udkogning med vand, trankogning. Laurits Tuxen oplevede at kvinder kogte tran ved Nymindegab i sommeren 1879, da han første gang besøgte Nymindegab. Han malede flere billeder af det, på Statens Museum for Kunst findes Trankogning ved Nymindegab fra 1879, 148 x 199 cm.

Det meget D-vitamin-holdige produkt levertran er udvundet af fiskelever.

Eksterne henvisninger og kilde 
  bind 23 side 679 skrevet af skrevet af professor Karl Meyer

Noter 

Hvaler
Fisk
Fedtsyrer
Trappistøl

Trappistøl er øl fra Belgien, Holland, Østrig, Italien, England, Spanien og USA, der udelukkende brygges af medlemmer af trappistordenen eller under munkenes vejledning. Der findes 14 klosterbryggerier, der må kalde deres produkter trappistøl: 

Trappistmunke producerer også ost, brød og grøntsager.

Trappistøl bør ikke forveksles med Bières d'Abbaye (klosterøl), hvor klosteret har overgivet produktionen til et bryggeri uden for murene som Mont des Cats, som er en trappistassocieret øl, som brygget på et trappistkloster endnu ikke har fået trappistmærket tilbage på flaskerne. Brygningen af Mont des Cats blev genetableret i 2011, efter klosterets bryggeri blev bombet under 2. verdenskrig. I dag brygges Mont des Cats på Scourmont Abbey, et andet trappistkloster. 

Alkoholindholdet svinger mellem 3,5 ABV og 11,3 ABV, men ofte er alkoholindholdet relativt højt. Der findes et nummersystem (6, 8 og 10, som anvendt af bl.a. Rochefort), som giver en indikation af alkoholstyrken, men det er ikke nødvendigvis en eksakt måling af alkoholprocenten. De mest gængse trappistøltyper er:

 Enkel - lys øltype (Blonde er det gængse term for øltypen)
 Dubbel - mørk øltype (6-8% alkohol)
 Tripel - lys øltype (8-10% alkohol)
 Quadruppel - mørkere øltype (10-12% alkohol)

Øl fra Westmalle 

 Dubbel 7 % ABV, ca. 25 IBU
 Tripel 9,5 % ABV, 40 IBU, 12-13 EBC
 Extra 5 % ABV, Den øl munkene drikker til dagligt, derfor den lave ABV

Noter 

Øltyper
Ølmærker
Trinidad og Tobago

Trinidad og Tobago er en østat beliggende i det sydlige Caribiske Hav, 11 km fra Venezuelas kyst. Landet består af de to hovedøer, Trinidad og Tobago, og 21 mindre øer.

Historie 
Inden øerne blev opdaget af Christopher Columbus i 1498 var de beboet af caribere og arawaker. Trinidad var spansk koloni fra 1400-tallet indtil øen blev indtaget af briterne i 1797. Under den spanske tid flyttede mange franskmænd til Trinidad. Også franske plantageejere fra de franske kolonier Martinique og Guadeloupe kom til Trinidad, hvor de påbegyndte dyrkningen af sukkerrør, kaffe og kakao. De medbragte afrikanske slaver.

Tobago har været koloni under Spanien, Kurland, Holland, Frankrig og Storbritannien.

Trinidad blev britisk koloni i 1802 og Tobago i 1814. Øerne samledes til én administrativ enhed af briterne i 1890.

Slaveriet blev forbudt i midten af 1800-tallet, hvilket førte til mangel på arbejdskraft i landbruget. Det medførte en indvandring af arbejdskraft fra Indien, Kina og Portugal. I begyndelsen af 1900-tallet kom også indvandrere fra Syrien og Libanon.

I begyndelsen af 1900-tallet begyndte man at udvinde olie på Trinidad og senere også naturgas. 

Trinidad og Tobago blev et selvstændigt land i 1962 og blev en republik i 1976.

Politik 
Uddybende artikel: Trinidad og Tobagos politik

Trinidad og Tobago er bl.a. medlem af FN og det britiske Commonwealth.

Geografi 
Uddybende artikel: Trinidad og Tobagos geografi

Klimaet er varmt hele året med en lufttemperatur, som varierer mellem 23 og 32oC. Der findes to årstider; den tørre årstid mellem januar og maj, og regntiden mellem juni og december. Den gennemsnitlige nedbør er 2.000 mm om året. Døgnet har i gennemsnit 11 lyse timer.

Af byer kan nævnes Port-of-Spain, der er hovedstad i republikken, mens Chaguanas er den største efterfulgt af San Fernando, derudover er Scarborough hovedby og den største på øen Tobago.

Økonomi 
Landet har betydelig rigdom fra olie med en af de højeste indkomster per indbygger i Latinamerika.

Demografi 
Etnisk sammensætning: 40 pct. sorte, 40 pct. indere og 14 pct. af blandet herkomst. Religion: 46 pct. kristne, 24 pct. hinduer, 6 pct. muslimer.

Kultur 
Trinidag og Tobago er hjemsted for to nobelpristagere i Litteratur, V.S. Naipaul og Derek Walcott, som er født på St. Lucia, men boede det meste af sit liv på Trinidad. Den kendte rapper og sangerinde Nicki Minaj blev født i Saint James, der er en forstad til hovedstaden Port of Spain.

Sport 
I 2006 deltog Trinidad og Tobago for første gang i en slutrunde i VM i fodbold. De lagde ud med en uafgjort 0-0-kamp mod Sverige. Derefter tabte de 2-0 mod England og 2-0 mod Paraguay, og endte på en sidsteplads i gruppe B.

Kilder og eksterne henvisninger 

 Trinidad og Tobagos turistkontor
 Dansk guide til Trinidad og Tobago 

Lande i Sydamerika
Caribiske øer
 
Republikker
Tristan og Isolde (legende)

Tristan og Isolde er et sagn fra middelalderen om de unge elskende, Tristan og Isolde, der er bundet sammen af en elskovsdrik og ender med at dø for kærligheden.

Det er en keltisk fortælling, som fortælles i mange middelalderversioner. Den er løseligt knyttet til sagnkredsen om Kong Arthur. De tre kendteste og mest indflydelsesrige middelalderversioner er af den engelske Thomas (ca. 1160). Den franske er af Béroul (slutningen af 1100-tallet) og den tyske af Gottfried af Strassburg (ca. 1230).

Historien er et trekantsdrama om den korniske ridder Tristan, den irske prinsesse Isolde og hendes mand kong Mark af Cornwall. Historien går forud for og har med stor sikkerhed indflydelse på Lancelot og Guinevere romance og har haft stor indflydelse på vestlig kunst og litteratur siden det 12. århundrede. Selv om historiens detaljer er forskellige fra forfatter til forfatter, er handlingen den samme.

Opera 

Richard Wagner komponerede en opera over Gottfrieds version i 1859.

Handling 

Tristan sejrer over ridder Morholt bror/onkel til Isolde. Efter kampen fortæller Morholt, at hans våben er forgiftet, og kun (dronning eller datteren?) Isolde kan redde Tristan. Den sårede Tristan forklæder sig og kalder sig Tantris og spiller harpe i nærheden af Isolde, så smukt at hun ønsker at lære det. Isolde får helet Tantris sår.
[en masse forviklinger springes over inkl. et dragedrab]
Da den yngre Isolde skal giftes med den korniske Mark, sejler Tristan hende over til Mark. Undervejs bliver Tristan og Isolde forelskede, da de begge har drukket af dronning Isoldes elskovsdrik (vin). Isolde efterlader Tristan og bliver gift med Mark.
[en masse forviklinger springes over]
I nogle historier bærer Isolde jernbyrd for at se, om hun taler sandt om, at hun kun har haft Mark og "bonden" Tristan mellem sine ben.

Kilder/referencer

Eksterne henvisninger 

 Tristan and Isolde Information 
 Bedier: Tristan and Iseult 
 Transcription and page images of the Auchinleck manuscript 
 The libretto for Wagner's opera, bilingual English and German 
 Tristan page from the Camelot Project

Folkesagn
Arthur-legenden
Trækfugl

Trækfugle er i zoologi fugle, der forår og efterår foretager retningsbestemte træk mellem et yngleområde og et vinterkvarter, hvorved centrum for bestandens udbredelse forskydes.. 

En yngletrækfugl er  en fugl der yngler i et område, men trækker væk om efteråret.

Hvis fuglene hverken yngler eller overvintrer, men passerer et område i løbet af trækket kaldes de trækgæster i det område. 

Fugle som ikke trækker kaldes standfugle.

Med sin beliggenhed mellem Den skandinaviske Halvø og Mellemeuropa spiller Danmark med omgivende farvande en betydelig rolle som træklokalitet, fx har man konstateret et stort forårstræk af edderfugle fra vest over Skåne og op i Østersøen, mens fx ringduer  fra Sydsverige foretager efterårstræk sydpå via Østdanmark. Vadehavet spiller en hovedrolle som rasteplads for 3-400.000 vadefugle. Også rovfugle som fx musvåge, hvepsevåge, spurvehøg, tårnfalk, fiskeørn, kongeørn og dværgfalk foretager træk via Danmark.

Blandt danske trækfugle kan nævnes blisgås, bramgås, grågås, canadagås, kortnæbbet gås, knortegås, sædgås. Andre kendte trækfugle er fx hvid stork, sort stork, trane, sanglærke, toplærke.

Se også
Fugletræk
Strejffugl

Fugle
Tsing Pao

Tsing Pao el. Tipao, der betyder Rapport fra Paladset eller Kejserens Efterretninger, var en type publikationer, der blev udstedt af centrale og lokale myndigheder i det kejserlige Kina. De blev introduceret i Kina i 400-tallet. 

Tsing Pao indeholdt såvel officielle meddelelser som nyheder fra forskellige dele af det kinesiske kejserrige, og skrifterne anses for at være blandt verdens ældste officielle nyhedskanaler eller nyhedsbreve. Der var ikke tale om en egentlig avis eller magasin, som først optræder i det 8. århundrede i form af Kaiyuan Za Bao (el. Kaiyuan Chao Pao), der anses for at være verdens første avis.

Tsing Pao nyhedsbrevene blev trykt med trykplader, udskåret af træ. Som følge af den tidskrævende og komplicerede produktionsmetode udkom de med meget uregelmæssige mellemrum, men nyhedsbrevet blev først endeligt indstillet i forbindelse med det kinesiske Manchu kejserriges fald i 1911. 

Aviser fra Kina
Kinas historie
Tucumán

San Miguel de Tucumán, i daglig tale Tucumán, er den største by i det nordvestlige Argentina. Byen, der har  indbyggere, er hovedstad i provinsen Tucumán.

Tucumán blev grundlagt i 1565 af Diego de Villaruel. I 1816 blev der afholdt en kongres i byen, hvor De forenede provinser i Río de la Plata (det nuværende Argentina, Uruguay og dele af Bolivia) erklærede sig uafhængig af Spanien. Da den nationale regeringsledele brød sammen i 1820, blev byen hovedstad i Republikken Tucumán, der dog kun fungerede i et års tid.

Referencer

Eksterne henvisninger 

 Officiel hjemmeside  

Byer i Argentina
Tux

Tux er navnet på en pingvin, som er Linux' officielle logo og maskot. Tux er skabt af Larry Ewing med programmet "GIMP" efter idé af Linus Torvalds, skaberen af Linux.

Kanalen Cartoon Network har sendt et program ved navn "Jimmys skøre verden", (Original titel: Out of Jimmy's Head), hvor man ser pingvinen Fix, i en birolle. Fix, eller Tux, som han hedder i den originale version af serien, spiller en rolle som en af de tegnefilmsfigurer som vores hovedperson Jimmy, tilsyneladende er den eneste der kan se.

Eksterne henvisninger 

 Læs historien om hvordan Tux blev til (Engelsk) 

Linux
Fri software-kultur
Tübingen

Tübingen er en tysk by, beliggende ca. 35 km sydvest for Stuttgart midt i Neckartal. Den gamle by indkapsles af floden Neckar og den lidt mindre Ammer, men byen er for længst vokset ud over disse grænser. I 2002 havde byen 82.885 indbyggere, hvoraf ca. 22.000 var studerende. Byens største vartegn er byens universitet, Eberhard Karls Universität Tübingen, som blev grundlagt i 1477.

Historisk set har Tübingen spillet en vigtigere rolle end byens ringe størrelse berettiger. Den har i flere omgange været hjemsted for kongen af Württemberg, som residerede på det slot, der knejser over byen, men nok vigtigere har mange af de store tyske intellektuelle studeret i den idylliske by. Af de mange berømtheder der har studeret på det traditionsrige universitet kan kort nævnes den romantiske forfatter og digter Friedrich Hölderlin, filosoffen Georg Wilhelm Friedrich Hegel, filosoffen og romantikeren Friedrich Wilhelm Joseph von Schelling. Disse tre boede i en årrække i samme kollegium.
Af nulevende personligheder kan nævnes den tyske forbundspræsident Horst Köhler samt Pave Benedict XVI (Joseph Ratzinger), der også har undervist på stedet.

Eksterne henvisninger 

 www.tuebingen.de

Byer i Baden-Württemberg
Tyr

Tyr har flere betydninger:

 Tyr (kvæg) – okser, herunder kvæg af hankøn.
 Tyren (stjernebillede) – et stjernebillede.
 Tyren (stjernetegn) – et stjernetegn.
 Tyren (film) – dansk kortfilm fra 2003 instrueret af Julie Bille
 Tyr (høvl) – en stor høvl.
 Tyr (gud) – krigsgud i nordisk mytologi.
 Tyr (Libanon) – en by i Libanon. I antikken hed byen Tyros.
 Týr (band) – en færøsk heavy metal-gruppe
 Tyr (religion) - Tyr som objekt for tilbedelse
 Tyr (film) – dansk kortfilm fra 2002 instrueret af Anders Morgenthaler
Tyr bruges også om andre handyr – især af store dyrearter såsom hvaler, elefanter, giraffer og hvalrosser.

Se også
 I Tyrens tegn – en dansk film fra 1974.
Kulturhistorie Tønder

Kulturhistorie Tønder er en del af bygningskomplekset Museum Sønderjylland Tønder, som også omfatter Kunstmuseet i Tønder og Vandtårnet. Det er en afdeling af Museum Sønderjylland og har til huse i det ellers for længst nedrevne slots portbygning. Det kulturhistoriske museum udstiller bl.a. effekter med relation til den tidligere store kniplingsindustri i området. Derudover kan man se bygningens bevarede arrest, en stor samling kakler hjembragt af egnens søfarere, et fajancerum, et helt rum med sølvtøj fra Vestslesvig og 2 rum med historiske møbler.

Museum Sønderjylland
Bygninger, konstruktioner og anlæg i Tønder
Museer etableret i 1923
Kultur i Tønder
Udparring

Udparring er inden for fugleopdræt det, at man placerer en han og en hun i samme voliere for at få dem til at acceptere hinanden. Hos polygame fugle bliver der sat flere høner til én hane.

Kilder/henvisninger
Lexopen

Fugle
Udsætningsdirektiv

EU's udsætningsdirektiv (dir. 2001/18/EF) angiver reglerne for miljø- og sundheds-godkendelse af gensplejsede produkter til salg (markedsføringstilladelse). Reglerne dækker også forsøg med udsætning af gensplejsede organismer. Reglerne omfatter kun levende gensplejsede organismer og er indført i den danske lov om miljø og genteknologi.

Kilder/henvisninger
Lexopen

EU-direktiver
Jura
Udviklingsplatform

En udviklingsplatform er i computerterminologi både et styresystem og den tilhørende maskine. Dette vil sige, at det nyudviklede computerprogram er specielt designet til netop de styresystemer og maskiner, som findes inden for udviklingsplatformen. Det kunne f.eks. være, at en udvikler besluttede sig for at programmere specielt til Windows og en pc. I dette tilfælde vil programmet så kun virke for denne konstellation. En udvikler kan også have en udviklingsplatform, som gælder for mange styresystemer og maskiner, men problemet med dette er, at der typisk skal bruges for meget tid på en konvertering.

Informationsteknologi
Ufo (flertydig)

Ufo eller UFO kan henvise til flere artikler:
 Ufo – forkortelse for 'uidentificeret flyvende objekt'
 Ufobortførelser – bortførelser foretaget af ovennævnte objekter
 Ufologi – læren om uidentificeret flyvende objekter

 UFO (film) – dansk børnefilm fra 2015 af Mads Lilkær.
 UFO (musiker) – Rapper og producer fra Danmark
 Ufo (pizza) – en pizza hvor fyldet er placeret mellem to bunde

Se også 
 UFO Yepha – Rapduo fra Danmark
Ufologi

Ufologi er studiet af ufo-rapporter, -syn og andre relaterede fænomener.

Logi
Pseudovidenskab
Uge

En uge er 7 dage eller døgn.

En sådan inddeling på 7 dage eller døgn har været anvendt i årtusinder. Allerede i Kaldæa, i det gamle Egypten og hos jøderne var en sådan tidsinddeling – helt uafhængig af året – taget i brug. Det er sandsynligt, at syvdagesugen har fungeret ubrudt lige siden trods alle kalenderreformer.

Syvdagesugens oprindelse er uvis, men hvis man inddeler måneden (den naturlige synodiske) i fire lige store dele, bliver hver på 7,38 døgn.

I Europa eksisterede der, før kristendommen blev udbredt, rundt omkring "uger" med andre antal dage, men den kristne kirke, der havde overtaget syvdagesugen fra jøderne, indførte ved sin fremtrængen denne overalt.

Ugens dage 
I Danmark er mandag ugens første dag og søndag den sidste, siden 1. januar 1973 i overensstemmelse med ISO 8601. I enkelte andre lande starter ugen med søndag og slutter med lørdag. De to sidste ugedage, lørdag og søndag, kaldes også weekend.

Ugedage 
 Mandag
 Tirsdag
 Onsdag
 Torsdag
 Fredag
 Lørdag
 Søndag

Mandag betyder månens dag, tirsdag betyder Tyrsdag, onsdag betyder Odins dag, torsdag betyder Thors dag, fredag betyder Frejas og Friggs dag, lørdag betyder vaskedag (laugardag), og søndag betyder solens dag.

Ugenummerering 
I dag,  .  , ligger i uge  ifølge ISO 8601, som er benyttet i Danmark.

Ugerne nummereres fortløbende gennem året.

I det danske kalendersystem defineres den første uge i et år som den første uge, der indeholder mindst fire dage af det nye år. Det er således den uge, der indeholder den første torsdag i året, da torsdag er midterste ugedag og ugen starter på en mandag. Et ugenummer omfatter altid syv dage. 

Sædvanligvis bliver der 52 uger på et år, men da 52 gange 7 kun er 364, kan det forekomme at der er 53. Uge 1 er den første uge, som indeholder mindst 4 dage af det nye år. Derfor forekommer uge 53 i de år, hvor næste års logiske uge 1 indeholder færre end 4 dage af det nye år. Uge 1 vil altså altid indeholde den 1. torsdag i det nye år. Når 1. januar falder på en torsdag, vil året have 53 uger; det sker desuden i skudår hvor 1. januar falder på en onsdag.

Uge 1 kan starte i det foregående år, og uge 52 eller 53 kan gå ind i det efterfølgende år, når 1. januar ikke falder på en mandag; men dette gælder for europæisk ugenummerering.

Efter amerikansk ugenummerering kan et ugenummer ikke gå hen over nytåret. Et år kan slutte med et ugenummer, der har færre end 7 dage, og i disse tilfælde starter det nye år med nogle dage, der har ugenummer 0. Dette ugenummer anvendes aldrig i europæisk ugenummering.

I nogle andre lande er onsdag midterste ugedag, fordi ugen starter med søndag. Det kan give problemer i de år, hvor der er forskel i ugenummereringen mellem de to kalendersystemer. Især når der skal planlægges arrangementer på tværs af landegrænser og med it-systemer, der benytter ugenummerering. Og især i forhold til amerikansk ugenummering som anvendt i USA.

I Danmark indførtes nummerering af ugerne mandag d. 1. januar 1973. Samtidig ændredes ugens første dag fra søndag til mandag.

Et  års første ugenummer

Noter

Eksterne henvisninger 
 Ugenumre ifølge ISO-8601

Kalendere
Enheder
UHF

UHF er en forkortelse for det engelske tekniske begreb Ultra High Frequency ("Ultra Høj Frekvens"), hvilket er elektromagnetiske bølger med en frekvens (fra men ikke med) 300 MHz - 3.000 MHz.

I UHF-båndet er man mere afhængig af at der er optisk sigt (line-of-sight) mellem sende- og modtageantenner, da UHF-signaler ikke følger jordens krumning i samme grad som lavere frekvenser. Så UHF-sendere med høj effekt (over 50-100W) er et sjældent syn, da det ikke er sendeeffekten, der er afgørende for rækkevidden.

Se også 
 Frekvensbånd
 Modulation

Radioteknik
Radiospektrum
Ukulele

Ukulele (hawaiiansk: ʻUkulele) er et traditionelt hawaiiansk, firstrenget strengeinstrument, der stammer fra braguinhaen også kaldet machete.

Historie 

Der findes mange teorier og sjove historier om ukulelen, og om hvordan den kom til Hawaii. Man mener, at ukulelen kom med skib med arbejdsfolk fra Portugal i 1879. Lederen af disse, Manuel Nunes, skulle have bragt et instrument med sig, kaldet en braguinha eller machete de braga, der er en slags portugisisk cavaquinho.
De indfødte så ved opvisninger, hvordan man spillede på instrumentet, og kaldte den 'ukulele, som betyder "hoppende/dansende lus", fordi fingrene hoppede og dansede, når der blev spillet på den.

Da Hawaii blev en amerikansk stat blev instrumentet efterhånden kendt på den amerikanske vestkyst via sejlruterne og populariteten spredte sig efterhånden til hele USA. Der findes tidlige vidnesbyrd om jazz, der har brugt den som akkordinstrument.

Den blev før, under og efter 2. verdenskrig populær i Europa på grund af den britiske filmkomiker Georg Formby, der ofte sang i sine film til akkompagnement af en ukulele.

Ukulelen har i de seneste 10 år opnået enorm popularitet i hele verden. Instrumentets funktion som en slags begynder-guitar har gjort ukulelen meget populær, da det er lettere at lære end en traditionel guitar. Ukulelen er blevet et helt normalt syn bl.a. i mange talentshows.

Størrelser 
Der findes 5 slags ukulelestørrelser, som er stemt forskelligt. 4-strengen er normalt 1 oktav højere end guitaren.

 -Sopranino-ukulele : D,G,B,E
 -Sopran-ukulele    : G,C,E,A/A,D,F#,B 
 -Koncert-ukulele   : G,C,E,A/A,D,F#,B
 -Tenor-ukulele     : G,C,E,A/A,D,F#,B
 -Baryton-ukulele   : D,G,B,E
 -Bas-ukulele       : E,A,D,G

Derudover findes der elektriske ukuleler, oftest tenor eller sopran, samt ananasformede ukuleler og banjoleler (eller banjoukuleler) en lille firstrenget banjo der er stemt som en ukulele.

Ukulelens opbygning 
Ukulelen indeholder mange af de samme dele, som guitaren også gør:

 Et hoved
 Stemmeskruer
 Sadel
 Hals
 Bånd
 Krop
 Lydhul
 Bro
 Bånd markører
 Strenge

Se også 
 Herb Otha San – Hawaiansk ukulelespiller
 John King – klassisk ukulelespiller
 James Hill
 Jake Shimabukuro
 Avalanche City – New Zealandsk Ukulele-band

Eksterne henvisninger 

Ukulele guide

Strengeinstrumenter
Ulcus

Ulcus (latin ulcus "byld") er et kronisk sår med ringe tilbøjelighed til heling. Ulcus opstår af indre årsager og ikke ved læsioner. Hvis såret er fremkaldt af ydre årsager, hedder det vulnus.

Ulceration er afledt af ulcus og betegner en kronisk sårdannelse på grund af en sygelig tilstand.

Se også 
 Ulcus corneae
 Ulcus cruri
 Ulcus duodeni
 Ulcus juxtapyloricum
 Ulcus molle
 Ulcus pepticum
 Ulcus rodens
 Ulcus venereum
 Ulcus Ventriculi

Sygdomme
Ultra

Ultra af latin = "udover", "hinsides". Præfiks, der sættes foran en ordstamme for at udtrykke, at noget ligger uden for det almindelige, som f.eks.:
 Ultralyd
 Ultraviolet lys
 Ultralet fly
 Ultralet rygsækvandring
 Ultraløb

Musik 
 Ultra (Depeche Mode-album) – et album med Depeche Mode fra 1997.
 Ultra (Sivas-album) – et album med Sivas fra 2019.

Se også 
 Enigma – Efterretninger dekrypteret af Enigma fik kodenavnet ultra.

Referencer 

Præfikser
Uncle Sam

Uncle Sam (initialer: U.S.) (Onkel Sam på dansk) er den almindelige national personificering af den amerikanske regering, der, ifølge legenden, stammer fra den britisk-amerikanske krig i 1812, og er angiveligt opkaldt efter Samuel Wilson. Uncle Sam dukker for første gang op i litteraturen i 1816. Det var i den allegoriske bog "The Adventures of Uncle Sam in Search After His Lost Honor" (dansk: "Eventyret om Onkel Sam, der søger efter sin tabte ære") af Frederick Augustus Fidfady. Der blev ligeledes nævnt en Uncle Sam i 1775. Det var i den kendte sang "Yankee Doodle" under den amerikanske uafhængighedskrig. Det er dog ikke klart, om sangen refererer til Uncle Sam som en metafor for den amerikanske stat, eller blot refererer til et person, hvis navn var Sam. Sangteksten har helt klart til formål at håne den militære indsats, der blev vist fra den unge nations side, mens briterne belejrede Boston i 1775-76. Den 13. strofe lyder således:

Referencer 

USA
Nationale personifikationer
Underground

Underground er en "underjordisk” modstandsbevægelse inden for kultur, litteratur og lignende, mod det etablerede samfund. Skulle strømningen blive etableret kaldes den mainstream.

Se også 
 Avantgarde
 DIY
 Kultstatus
 Subkultur

Subkulturer
Underuld

Underuld er tætte, korte, nogle gange let krøllede eller med luftfyldte (med indre hulrum) hår hos pattedyr. Ulden er helt eller delvis skjult af dækhårene.

Se også
Uldhår

Dyreanatomi
Ung leg

Ung leg er en dansk film, der i 1956 gjorde Klaus Pagh berømt. Filmen er instrueret af Johannes Allen, der også skrev romanen, der har dannet grundlag for filmen.

Blandt de øvrige medvirkende kan nævnes:

 Ghita Nørby
 Frits Helmuth
 Anne Werner Thomsen
 Else Højgaard
 Jørn Jeppesen
 Emil Hass Christensen
 Berthe Qvistgaard
 Sigrid Horne-Rasmussen
 John Wittig
 Asbjørn Andersen
 Palle Huld
 Hanne Borchsenius
 Axel Strøbye

Eksterne henvisninger 
 

Ungdomsfilm fra Danmark
Danske film fra 1956
Film baseret på værker af danske forfattere
Uniform

En uniform betegner egentlig et særligt sæt tøj, som en organisation har valgt at klæde organisationsmedlemmerne i. Ordet forbindes således med f.eks. en politiuniform – altså særligt tøj for politibetjente.

Målet med uniformen er, 1) at vise, at bæreren har et særligt tilhørsforhold og derfor ikke må forveksles med andre organisationers uniformer. 2) at indtrykket af de, der bærer uniformen, bliver uafhængigt af klasse og tøjvalg. Derudover kan uniformen være udført på en særlig måde, der er velegnet til bærerens funktion. Eksempelvis skal en brandmands uniform være særligt slidstærk, mens en soldat skal kunne "gemme" sig i terrænet. 

Distinktioner kan være en del af uniformen for at skelne internt mellem graderne.

Eksempler på uniformer 

 
Dresscode
Universalisme

Universalisme betegner en række opfattelser, hvor alt eller alle omfattes:

 Universalisme (teologi) – troen på at Guds nåde omfatter alle, og at ingen derfor ender i Helvede
 Universalistiske kirke – et kristent trossamfund baseret på universalisme
 Universalistiske religioner – en religionsvidenskabelig betegnelse for religioner uden etniske optagelseskrav
 Politisk universalisme – en ideologisk retning, hvor alle mennesker anses som verdensborgere
 Universalisme og sandhedbegrebet – universalister tror på at der eksisterer en absolut sandhed, som man videnskabeligt skal nå frem til.

 Universalisme - fra Oplysningstiden og bygger på individets frihed og rationalisme Se også:
 Partikularisme (universalismens modsætning)
 Unitarisme
 Universet
 Universaliestriden
UNRRA

United Nations Relief and Rehabilitation Administration eller blot UNRRA var FN's hjælpe- og genopbygningsorganisation efter 2. verdenskrig. Organisationen blev grundlagt i 1943 med det formål at hjælpe områder, der blev befriet fra Aksemagterne og blev en del af FN i forbindelse med FN's grundlæggele i 1945. 

UNRRA hjalp omkring 8 millioner flygtninge under og kort efter 2. verdenskrig. Organisationen indstillede sine opgaver i Europa i 1947 og i Asien i 1949, hvorefter den blev nedlagt. Dens opgaver blev herefter overført til flere forskellige FN-organer, heriblandt IRO, den internationale flygtningeorganisation.

FN
Unse

En unse er en gammel dansk vægtenhed svarende til 2 lod, dvs. ca. 30 gram.

Engelske og amerikanske enheder

Masseenheder for fast stof
Den engelske unse (ounce) er på ca. 28,3495 gram. Dog afregnes ædelmetaller pr. tradition i den tungere ounce troy som er på ca. 31,1035 gram. De nøjagtige værdier er:

 1 international avoirdupois ounce (oz) = 28,349523125 gram
 1 international troy ounce (oz tr) = 31,1034768 gram

Avoirdupois ounce er stadig en almindeligt brugt vægtenhed i USA, og i mindre grad i Storbritannien, til formål hvor man i Danmark måler i gram.

Troy ounces bruges kun i forbindelse med ædelmetaller som guld, sølv, platin, palladium og rhodium. På de internationale børser noteres ædelmetaller traditionelt i US$ pr. troy ounce. En troy ounce er vægtmæssigt identisk med en apothecaries ounce (oz ap) som traditionelt blev brugt ved apotekervarer.

Rumenheder for væsker
En fluid ounce (fl oz) er en rumenhed for væske, men hvor størrelsen er forskellig i hhv. Storbritannien og USA.

USA: 1 fl oz =  US gallon =  pint = 29,57 ml.

Storbritannien: 1 fl oz =  imperial gallon =  pint = 28,41 ml.

Kilder/henvisninger 

Masseenheder
Gamle danske enheder
US enheder
Engelske enheder
Uppsala

Uppsala er en by i Uppland i det østlige Sverige, beliggende 66 km nord for Stockholm. Byen har  indbyggere og er den fjerdestørste by i Sverige. Den er residensby i Uppsala län og hovedby i Uppsala kommun.

Uppsala har været det kirkelige centrum i Sverige siden 1164 som sæde for den svenske ærkebiskop og det svenske ærkestift. Universitetet i Uppsala blev grundlagt i 1477 som det første universitet i Sverige. Dog var det danske Studium Generale eller Akademiet i Lund åbnet allerede i 1425.

Her opbevares også Sølvbiblen, der siges at være en af Europas ældste bøger.

Denne gamle universitetsby har stor historisk karakter og indeholder mange seværdigheder. I Gamla Uppsala fire kilometer fra centrum ligger tre store vikingegravhøje. Her siges det, at vikingerne Aun, Egil og Adil ligger begravet. Her findes også den gamle domkirke fra 1100-tallet. I selve byen står den store domkirke, som grundlagdes i 1270'erne. Uppsala har siden 1164 været sæde for den svenske ærkebiskop og det svenske ærkestift. 

Museet  er indrettet i universitetets ældst bevarede bygning, der ligger umiddelbart ved domkirken. Museet huser blandt andet Det augsburgske kunstkabinet og udstillinger om Olof Rudbeck den ældre.

Tæt ved togstationen ligger , der blev tegnet i Henning Larsens tegnestue og indviet i 2007.
Fra øverste etage er der udsigt ud over Uppsala.

Sport 

Den svenske mesterskabsfinale i bandy er et af de mest klassiske svenske sportsarrangementer. Mellem 1991 og 2012 er den blevet spillet på Studenternas IP i Uppsala. Efter finaler i Stockholm 2013-2017, spilles den fra 2018 atter i Uppsala. Uppsala har en træningshal for bandy, .

Se også 
 Uppsala Stift
 Árós

Henvisninger

Eksterne henvisninger 
   "Her er Danmark ikke dansk" - om landsbyen Danmark i Uppsala
Ur (flertydig)

Ur kan henvise til flere artikler:

 Ur – et apparat som viser tiden
 Ur (geologi) – en sten- eller grusdynge ved et bjergs fod
 Ur (oldtidsby) – en oldtidsby i Mesopotamien
 Royal Game of Ur – spil fundet i oldtidsbyen Ur.
 Ur (kontinent) – jordens formodede første kontinent
 Ur- – et præfiks der betyder "først", "ældst" eller "original"; f.eks urnordisk, urokse og urskov
 Ur, Pyrénées-Orientales – en by og kommune i departementet Pyrénées-Orientales i Sydfrankrig

Se også
 Runealfabet – hvor runen  kaldes ur
Urania

Urania er i græsk mytologi astronomiens muse.

Eksterne henvisninger 

Græske guder
Muser
Uri

Uri kan henvise til flere artikler:

 Uri (navn) – et fornavn, for eksempel Uri Geller
 Kanton Uri – en schweizisk kanton (delstat)
 Uri (Italien) – italiensk by og kommune på Sardien
 Uniform Resource Identifier – forkortet "URI"
Urias

Urias er en hittitisk soldat fra Det Gamle Testamente, beskrevet i Anden Samuelsbog, som var en del af de 37 krigshelte og gift med Batseba.

Kong David faldt for Batseba og bedrev hor med hende, så hun blev gravid. Kongen giver derfor Urias et brev, til at overbringe til sin øverstbefalende Joab, hvori han befalede, at Urias skulle sættes på forreste linje i det næste slag, og desuden at hans kampfæller skulle lade ham i stikken, så han ville blive dræbt. Urias omkom i krigen, og Kong David ægtede den smukke enke.

Kongen bliver efterfølgende opsøgt af profeten Natan, som giver en parabel og fortæller ham at som straf for denne synd skal Davids og Batsebas førstefødte barn dø. De avlede endnu et barn, Salomon, der blev til Kong Salomon.

Deraf udtrykket en uriaspost for en udsat post eller et vanskeligt, farligt hverv. Der endvidere har givet navn til webloggen Uriasposten. Og et uriasbrev for brev som bringer sin overbringer i ulykke.

Referencer

Eksterne henvisninger 

 , Bibelselskabet

Personer i Det Gamle Testamente
Hittitter
Ord og vendinger
Nældefeber

Nældefeber (lat: urticaria) er en ret almindelig form for allergisk reaktion. Den viser sig som et antal hævede hudpartier med en diameter på 5 mm eller mere. Huden langs yderkanten af disse pletter er ofte bleg. 

Nældefeber fremkaldes ved direkte kontakt med en allergifremkaldende genstand (almindeligvis en plante som f.eks. Kæmpe-Bjørneklo eller symptomerne opstår som reaktion på stoffer i føden eller miljøet, som personen er allergisk overfor. 

Nogle mennesker får nældefeber som resultat af alvorlig, psykisk stress.

Mellem 15 og 20 % af den danske befolkning rammes på et tidspunkt af nældefeber.

Se også 
 Allergi

Referencer 

Hudsygdomme
Symptomer
Allergi
Utopi

Utopi, et græsk ordspil på ou-topos (= ikke-sted) og eu-topos (= godt sted).
Et uopnåeligt eller urealiserbart ideal.

Ordet er brugt første gang i 1516 som titel på Thomas Mores samfundskritiske bog, Utopia, der beskrev et idealsamfund. Ludvig Holberg havde uden tvivl dette værk i tankerne, da han skrev romanen Niels Klims underjordiske Rejse (1741), hvor landet "Potu" (stavet bagfra er hentydningen til utopi/Utopia tydelig) optræder som idealsamfundet. Mest kendt er dog skildringen af Atlantis som idealstaten, omtalt i to af Platons dialoger.

I 300-tallet f.Kr skrev den græske litterat Euhemeros en nu tabt, utopisk roman, hvor han forsøgte at forklare religionernes ophav. Fra omtaler ved vi, at han i værket beskrev guderne som tidligere tiders fyrster og høvdinge. Denne forestilling, kaldt euhemerisme, har været nærliggende i en tid, hvor apoteose - guddommeliggørelse af afdøde fyrster - var almindeligt, og sofisten Kritias havde udtalt, at religion skyldes kløgtig politisk beregning.

Begrebet bruges ofte i politik om "det perfekte". "Utopisk" er et positivt begreb, omend det til tider bruges negativt som "hans ideer er utopiske" (de er naive/uigennemtænkte).

Utopi er også en genre inden for science fiction. Det modsatte af utopi er dystopi. Den dystopiske roman beskriver en mareridtagtig verden, som George Orwells 1984 og Aldous Huxleys Fagre nye verden, eller filmen Blade Runner.

Se også 
 Utopia
 Paradis
 Dystopi

Noter

Eksterne henvisninger 
 Utopia and Utopianism
 Sozialistische Theorien und Utopien im Vergleich.
 http://www.arken.dk/content/dk/kunst/udstillinger/utopia_-_olafur_eliasson_-_din_blinde_passager/se_filmen_hvad_er_utopia 

Filosofi
Idealisme
Utugt

Utugt - som "i tugt og Herrens formaning", "optugtelse" og "tugthus" - af nedertysk tucht - er et gammeldags, kristent udtryk for seksuelt samkvem udenfor ægteskabet. 

Prostitution blev juridisk rutinemæssigt omtalt som "erhvervsmæssig utugt". Sådan omtales prostitution også i straffelovens § 229 om udleje af værelser til dette brug. 

Utugt var regnet som en af de syv dødssynder, det modsatte af kyskhed. På latin sagde man luxuria, som i moderne oversættelse er blevet omdøbt til nydelsessyge i stedet for "utugt".

Noter 

Kristendom
Vagn Holmboe

Vagn Gylding Holmboe (født 20. december 1909 i Horsens, død 1. september 1996 i Ramløse) var en dansk komponist. Han blev som 17-årig optaget og senere uddannet ved Det Kgl. Danske Musikkonservatorium, som elev af bl.a. Knud Jeppesen og Finn Høffding. Han studerede i Berlin i 1930 og i Rumænien 1933-1934. I det første år i Rumænien blev han gift med den rumænske pianist Meta May Graf. Han var bror til den mindre kendte Knud Holmboe, der var rejsende journalist og en af de første danske muslimske konvertitter.

Vagn Holmboe var musikanmelder ved Politiken 1947-1955. Fra 1950 var han lærer og fra 1955 til 1965 professor i teori og komposition ved Det kgl. danske Musikkonservatorium. Han havde flere tillidshverv i dansk musikliv og var gennem livet en flittig skribent.

Holmboes produktion omfatter over 400 værker indenfor så godt som alle genrer. Blandt værkerne for kor a cappella kan nævnes Liber Canticorum og Sange mod vårdybet til digte af William Heinesen. Han har herudover skrevet 13 symfonier samt den satiriske opera Kniven (1963).

Vagn Holmboe har lagt navn til en årlig festival i Horsens for klassisk musik, Holmboe i Horsens, der er blevet afholdt siden 2000. I forbindelse med festivalen uddeles Holmboe Prisen.

Eksterne henvisninger 
 
 Biografi og liste over værker hos Edition Wilhelm Hansen 
 Peter E. Nissen, Koret, kristentro og det klassiske: Moderne tro i musik af Vagn Holmboe, Fønix, Vol 32/2 (2009), 136-149.
 

Komponister fra Danmark
Operakomponister fra Danmark
Klassiske komponister fra det 20. århundrede
Musikkritikere fra Danmark
Journalister ved Politiken
Personer fra Horsens
Valdemarsdag

Den 15. juni er det valdemarsdag (indført 1912 ved Cirk.Nr.391 24/12 1912) for at mindes den dag i 1219, hvor Dannebrog ifølge myten faldt ned fra himlen i Estland, hvor den danske konge, Valdemar Sejr, kæmpede mod esterne i slaget ved Lyndanisse. Dagen bliver fejret af Danmarks-Samfundet, som sælger små dannebrogsmærker til at finansiere flaggaver, faner som uddeles til forskellige foreninger. Indtil 1948 var dagen skolefridag.

Det er samtidig mindedag for Genforeningen den 15. juni 1920, hvor den formelle overdragelse af det nordlige Sønderjylland (≈Nordslesvig) til Danmark fandt sted efter en folkeafstemning i to zoner i Slesvig. Den symbolske indlemmelse med Christian 10.s ridt over grænsen foregik den 10. juli 1920 .

Kilder 

Danmarks historie
Mærkedage
Sankt Valentin

Valentin betyder den raske og sunde på latin og er et helgennavn.

Der findes tre helgener ved navn Valentin, og en er skytshelgen for kærestefolk og epileptikere. 

Den første Valentin var en kristen præst i Rom på kejser Claudius den Andens tid. Han blev halshugget den 14. februar 269.

Ifølge overleveringen havde Claudius problemer med at rekruttere soldater til sin hær og forbød  forlovelser og ægteskaber i Rom. Præsten Valentin viede i hemmelighed de par, der ønskede det. Claudius lod Valentin arrestere straffe ved at blive slået med køller og få hovedet hugget af. Mens Valentin ventede på det, blev han gode venner med fangevogterens datter. Inden han blev halshugget, sendte han hende et brev underskrevet "din Valentin". Kilderne til den historie findes ikke i ældre kilder og opfattes som en legende.

Nummer to var biskop i Terni, der blev henrettet 14. februar 273. Valentin af Rätien har helgendag den 7. januar.

Omkring 498 udnævnte pave Gelasius den 14. februar til Valentinsdag. 

I 1950'erne forsøgte blomsterhandlere og guldsmede at indføre St. Valentinsdag i Danmark. Ideen gik i sig selv. I begyndelsen af 1990'erne forsøgte de igen, og skikken har vundet indpas.

Valentins dag blev fra det 16. århundrede fejret i England og Skotland med kærestebreve.

Referencer

Eksterne henvisninger 

Tjek fødsels- og dødsår
Valentin
Personer henrettet ved halshugning
Vandarve

Vandarve (Montia) er udbredt i Europa og Nordamerika. Det er små, enårige planter med hvide, 3-tallige blomster, hårløse skud og helrandede, modsatte blade. Her nævnes kun de to arter, som er vildtvoksende i Danmark.

 Liden vandarve (Montia verna)
 Stor vandarve (Montia fontana)

Planteslægter
Varietet (botanik)

I botanikkens videnskabelige sprog er varietet et niveau under underart. Varieteter benævnes med et treleddet navn (se eksempler nedenfor). Normalt har varieteterne geografisk adskilte oprindelsessteder, der betyder, at de forskellige varieteter inden for samme art afviger tydeligt fra hinanden, når det drejer sig om udseendet. Derimod kan de let krydses indbyrdes og få levedygtigt og frugtbart afkom.

I et lidt mere dagligdags sprog kan en varietet, der er formeret vegetativt, – i yderste konsekvens – bestå af ét enkelt individ ("kerneplanten"). I så fald bruger man ofte begrebet klon om de individer, der frembringes derfra.

Formelle krav 
 For plantedyrkere, der er underlagt UPOV-konventionen, er ordene "varietet" og "plantevarietet" begreber, der har gyldighed for domstolene i forbindelse med erstatningssager o.lign.
 I det zoologiske fagsprog findes der kun ét officielt anerkendt niveau under art, nemlig underart. Ofte bruger man dog begreber som "form" eller "race".
 I bakteriologisk fagsprog bruges "varietet" og "underart" i flæng.

Eksempler på varieteter 

 Beta vulgaris var. vulgaris (= Rødbede)
 Petroselinum crispum var. neapolitanum (= Glatbladet Persille)
 Pinus nigra var. corsicana (= Korsikansk Fyr)

Se også 
 Convar
 Form (botanik)
 Kultivar
 Hybrid
 Race (biologi)

Kilder 

Botanik
Veksel

Veksel har flere betydninger:

Veksel (dokument) – et betalings- og kreditmiddel.
Dyreveksel – en sti dannet af dyr.
Venus

Ordet venus har flere betydninger:
 Venus (gudinde) er kærlighedens gudinde i romersk mytologi.
 Venus (planet) er en planet i solsystemet.
 Venus fra Milo er antik græsk statue af Afrodite, som romerne kaldte Venus.
 Venus fra Urbino er et oliemaleri fra 1538 af Tizian.
 Venus (film fra 1911) – dansk stumfilm fra 1911 instrueret af Gunnar Helsengreen
 Venus (film fra 2010) – dansk kortfilm fra 2010 instrueret af Tor Fruergaard
 Venus (dokumentarfilm) – dansk dokumentarfilm fra 2017 instrueret af Lea Glob og Mette Carla Albrechtsen

Venusfiguriner 
 Venus fra Willendorf er en statuette fra stenalderen.
 Venus fra Dolní Věstonice er en endnu ældre statuette.
 Venus fra Galgenberg er en statuette fundet ikke langt fra Venus fra Willendorf.
Vera Lynn

Dame Vera Lynn (født 20. marts 1917 i East Ham, London, død 18. juni 2020) var en britisk sangerinde.

Under anden verdenskrig turnerede Vera Lynn i bl.a. Egypten, Indien og i Burma, hvor hun gav udendørs koncerter for de britiske soldater. Hun er mest kendt for sangene "We'll Meet Again", "The White Cliffs of Dover", A Nightingale Sang in Berkeley Square" og "There'll Always Be an England".

Hun forblev populær også efter krigen og optrådte ofte i radio og tv i Storbritannien og i USA og indspillede hits som "Auf Wiederseh'n Sweetheart" og "My Son, My Son", der blev nr. 1 i Storbritannien.

I 2009 blev hun den ældste person, der nogensinde fik en førsteplads på den britiske albumhitliste, da albummet We'll Meet Again - The Very Best of Very Lynn blev nr. 1 på hitlisten på et tidspunkt, da Vera Lynn var 92 år.

I marts 2017 blev hun den første hundredeårige til at udsende et nyt album.

I 1962 var Vera Lynn med i den danske lystfilm Venus fra Vestø, hvor hun sang sangen "Wish me Luck", foran blandt andre Henning Moritzen og Malene Schwartz.

I 2000 blev hun kåret til den brite, der bedst eksemplificerede den britiske ånd i det 20. århundrede.

En lang række film og musikstykker trækker referencer til Vera Lynn og hendes sange. Sangen "We'll Meet Again" anvendes bl.a. i Stanley Kubricks film Dr. Strangelove, ligesom rockgruppen Pink Floyds sang Vera fra konceptalbummet The Wall (bl.a.) omhandler Vera Lynn og indledes med stroferne: "Does anybody here remember Vera Lynn? Remember how she said that we would meet again some sunny day?"

På Royal Albert Hall i London, hvor Lynn optrådte 52 gange mellem 1936 og 2004, afslørede Lynn's datter, Virginia Lewis-Jones, i januar 2020, som en markering af 75-årsjubilæumet for freden i 1945, et portræt af Lynn, malet af den norske kunstner Ross Kolby.

Lynn var udnævnt til Dame Commander af Order of the British Empire. Hun var derved ophøjet i ridderstanden og havde ret til at føre titlen Dame foran sit navn.

Noter 

Sangere fra England
Personer tildelt Commander of the Order of the British Empire
Verdun

Verdun er en by i det nordøstlige Frankrig ved floden Maas (eller Meuse, som den hedder i Frankrig), med  indbyggere.

Historie 

Aftalen i Verdun i 843 deler Frankerriget.

Efter den fransk-tyske krig i 1870-71 blev Verdun udbygget til en stærk fæstning, hvor der under 1. verdenskrig blev udkæmpet meget hårde kampe i 1916 med mere end 300.000 faldne til følge.

I citadellets kasematter er indrettet et voksmuseum til minde om kampene, og dele af omegnen er udlagt som naturreservat, fordi krigshandlingerne ubrugeliggjorde jorden til landbrugsformål. I området findes også nogle af de største militærkirkegårde i verden.

Den største militærkirkegård i området er Ossuaire de Douaumont også kaldet Benhuset.
På kirkegården ligger ca. 300.000 ukendte franske og tyske soldater begravet.

Slaget har en stor betydning for fransk bevidsthed, fordi det var det eneste større slag under krigen, franskmændene udkæmpede alene, og fordi op mod 2/3 af samtlige franske regimenter blev sat ind her på forskellige tidspunkter.

Se også 
 Slaget ved Verdun, Voie Sacrée, Fort Vaux og Fort Douaumont

Referencer

Ekstern henvisning 

 Den officielle side for benhuset
 Verdun 

Byer i Meuse
Frie rigsstæder
Tour de France-byer
Lodret

Lodlinje, lodret eller vertikal position, er den linje, der angives af en lodsnor, som hænger rolig. Lodsnoren er en snor eller tråd, der er fæstet ved sin øverste ende og i sin nederste bærer en vægt, der kan holde den stram. Den lodrette linje er vinkelret på det vandrette plan. Alle lodrette linjer, der ligger nær ved hinanden, er at regne for parallelle; er deres afstand ikke meget lille i sammenligning med Jordens dimensioner, danner de kendelige vinkler med hinanden og peger alle omtrent mod samme punkt, Jordens centrum.

Bemærk, at nedad i realiteten er det samme som retningen ind mod Jordens centrum, defineret ved Jordens tyngdepunkt. Opad er retningen væk fra Jordens tyngdepunkt.

Kilde 
 965 (Salmonsens konversationsleksikon / Anden Udgave / Bind XV: Kvadratrod—Ludmila)

Navigation
Vesta

Vesta er hjemmets og arnens gudinde i romersk mytologi. Hun er det romerske modstykke til den græske gudinde Hestia. I Rom blev Vesta dyrket i den såkaldte Vestakult. Derigennem indtog hun en meget væsentlig position i den romerske religion.

Se også 
Vestalinde

Kilder/henvisninger 
 Lexopen

Romerske guder
Veto

Veto (latin: "jeg forbyder") er et udtryk for den ret, som en vis person eller anden beslutningstagende enhed har til at forhindre en given beslutning. Vetoretten kan dermed afværge en vedtagelse, selvom der i øvrigt er flertal for den. Udtrykket stammer fra republikkens Rom, hvor tribunhvervet var udstyret med en beføjelse til at forhindre vedtagelsen af bestemmelser i senatet. Dette gjordes ved at tribunen trådte frem på senatsgulvet og fremsagde: "Veto" – "jeg forbyder".

Vetorettens udbredelse 

Et veto kan være definitivt (absolut veto). I disse tilfælde kræves der enstemmighed, for at beslutningen er gyldig. Alternativt kan et veto udsætte beslutningen, således at den først træder i kraft efter at være vedtaget flere gange eller med et særlig stort flertal (suspensivt veto).

Absolut veto 

I FN's sikkerhedsråd har de permanente medlemmer absolut veto. Siden 1945 har disse bestået af USA, Rusland (tidligere USSR), Storbritannien, Frankrig og Kina, dvs. sejrherrerne i 2. verdenskrig.

I sager af vital betydning har EU' s medlemmer absolut veto. I praksis anvendes dette yderst sjældent og undgås normalt gennem et forlig i ministerrådet. Ved udvidelser af medlemskredsen skal der være enighed, hvilket bl.a. førte til en midlertidig krise i forbindelse med vedtagelsen af Lissabontraktaten.

Suspensivt veto 

Den amerikanske præsident har i visse sager, bl.a. vedtagelsen af budgettet mulighed for at suspendere kongressens beslutninger og kræve nye forhandlinger, hvorefter kompromiset skal vedtages efter særlige regler.

Statsretsligt 

 De fleste statsoverhoveder har – i hvert fald i teorien – vetoret overfor lovforslag. Det er dog ikke alle statsoverhoveder, som kan tænkes at ville benytte sig af denne ret – f.eks. har Danmarks regent ifølge Grundloven magt til at forhindre et lovforslags vedtagelse. Denne ret blev sidst brugt under påskekrisen i 1920, men det anses som usandsynligt at det skulle ske i dagens Danmark.

Politik
Jura
Antikken
Latinske vendinger
Viadukt

En viadukt er en brokonstruktion, for én færdselsåre, der fører over andre færdselsåre (f.eks. jernbane, vej ol. samt over en dal). Dog benyttes ordet undertiden også til at beskrive området under broen.

Mange viadukter over land forbinder punkter af samme højde i landskabet, ofte for at krydse dale, kløfter og andre forhindringer i et ellers fladt landskab. I denne forbindelse ses det ofte, at ved lave viadukter går en krydsende vej under broen ned i en dal og skaber en slags bue i landskabet. I kraftigt regnvejr kan man i områder med typisk dårlig kloakering opleve oversvømmelser her. Ligeledes er disse områder udsatte om vinteren, da arealet under broen er i læ og typisk køligere end området generelt. Således dannes der lettere fugt her, der kan give glat føre.

Viadukter over vand er ofte kombineret med andre typer af broer eller tunneller for at krydse befærdede farvande.

Se også 

 Transport
 Bro

Kilder 

Antikken
Brokonstruktioner
Bygninger, konstruktioner og anlæg